Made in Heaven

Made in Heaven (בעברית: נוצר בגן עדן) הוא האלבום החמישה עשר של להקת הרוק הבריטית קווין. האלבום יצא בשנת 1995. זהו אלבומם האחרון בהרכבם המקורי ויצא לאור כ-4 שנים לאחר מותו של פרדי מרקיורי בשילוב קטעים שהוקלטו לפני מותו. לאחר מותו של פרדי מרקיורי בשנת 1991, חברי הלהקה הנותרים, בריאן מיי, רוג'ר טיילור וג'ון דיקון אספו את שארית ההקלטות שהוקלטו במשך השנים והרכיבו מהן את האלבום. האלבום הגיע למקום הראשון בבריטניה ומכר בה כמיליון וחצי עותקים (6 פלטינום) ובכך נהפך לאלבום הנמכר ביותר של הלהקה בבריטניה. האלבום הגיע למקום הראשון במדינות נוספות באירופה: גרמניה, איטליה, ספרד, הולנד, שווייץ, פורטוגל, אוסטריה ושוודיה ולמקום השני בצרפת. בארצות הברית האלבום הגיע רק למקום ה-58. בעיצוב האלבום היה רשום, Dedicated to the immortal spirit of Freddie Mercury ("מוקדש לרוחו האלמותית של פרדי מרקיורי"). מספר שנים לפני שפרדי מרקיורי החל בקריירת סולו, הוא יצר קליפ קול עצמי, החל באלתור עם פסנתר באולפני Musicland במינכן, 1980. בהמשך, קליפ קול זה נכנס לאלבום, השיר הוארך עד שתי דקות ו-32 שניות. קטע קלאסי, ללא אלתור של מרקורי, הולחן והורכב על ידי ג'ון דיקון. השיר במקור מאלבום הסולו של פרדי מרקיורי Mr. Bad Guy. שיר זה (יחד עם השיר "I Was Born to Love You"), נערך על ידי שאר חברי הלהקה עבור האלבום לאחר מותו של פרדי. הלהקה ביצעה עיבוד מחדש לשיר. שיר זה הוא בלדת רוק שהשירה המובילה מבוצעת על ידי כל חברי הלהקה (מלבד ג'ון דיקון) ועוד כמה זמרים אורחים. השיר במקור בוצע על ידי קווין ורוד סטיוארט ב-1984, בעת הקלטת האלבום The Works. הפזמון שכולל את המשפט: "Take a piece of my heart" ("קחי חתיכה מלבי"), הושפע משירה של אריתה פרנקלין Piece of My Heart. שיר זה היה השיר האחרון שפרדי מרקיורי ובריאן מיי כתבו יחד והשיר האחרון שפרדי מרקיורי שר בעודו בחיים. השיר היה בהתחלה רצועה אקוסטית מ-1987–1988 שבוצעה על ידי ג'ון דיקון. המפיק דייוויד ריצ'רדס, סייע לו עם הקלטת הדמו והקלידים. לאחר מכן מרקיורי שר את השיר, ואחר כך כל הלהקה הקליטה את השיר. גרסת האלבום שונה מזו של 1989. השיר מבוצע על ידי פרדי מרקיורי וג'ון דיקון שניגן על גיטרות, קלידים וגיטרה בס. השיר במקור הוא מאלבום הסולו של פרדי Mr. Bad Guy. הלהקה שינתה את השיר והפכה אותו לשיר רוק (בעיקר רוק כבד על ידי בריאן מיי). השיר הפך לפופולרי ביפן בשנת 2004 לאחר שהפך לשיר הפתיחה של התוכנית היפנית "גאווה" (プライド). שיר זה נכתב על ידי רוג'ר טיילור והפך לאחד השירים הבולטים באלבום. הפעם הראשונה שבוצע השיר הייתה עם להקתו "The Cross" באלבום הבכורה (כשמרקיורי שר את השיר). לאחר 8 שנים פורסם השיר גם ב-Made in Heaven. השיר במקור מאלבומו של בריאן מיי Back To The Light, והוא כתב אותו יחד עם פרנק מוסקר ואליזבת ליימרס. לאחר מכן, בוצע על ידי קווין עם שירתו של מרקיורי. הגרסה של קווין היא בלדת רוק. שיר זה הוא אחד השירים האחרונים שהוקלטו ל-Made in Heaven. מיי סיפר באתרו שדייוויד ריצ'רדס ביצע עריכה לשיר, בעת הקלטת האלבום. זהו השיר האחרון שמרקיורי כתב, בריאן מיי העיד שהשיר "מתאר עד כמה החיים יפים", מרקיורי כתב אותו כשישב על שפת אגם תוך כדי התבוננות על ההרים. שיר זה הוא גרסת רוק כבד לשיר הראשון באלבום. הוא מתחיל באותה התחלה של השיר ואז הופך לרוק כבד. השיר כולל קטעים מ-Seven Seas Of Rhye, ואת השיר Yeah שיופיע עוד פעם אחריו. הסוף של השיר הקודם שבו פרדי מרקיורי אומר "יה!" (סימפול מתוך השיר Action This Day). הקטע נמשך 4 שניות. הקטע גם לא הופיע ברשימת השירים יחד עם Untitled. שיר זה היה ניסוי של המפיק דויד ריצ'רדס עם מכשיר סימפול. השיר מתחיל עם תחילתו של השיר It's a Beautiful Day בלולאה חוזרת עם קולותיו של מרקורי עם אפקטי תהודה שונים. מיי וטיילור הוסיפו רעיונות נוספים לשיר זה. שיר זה היה זמין רק בגרסאות ה-CD ובחלק מן הקסטות ולא היה רשום תחת רשימת השירים. בגרסת בוויניל החדשה והכפולה של האלבום, מופיע הקטע כצד שלם של התקליט השני. אורכו של שיר זה הוא 22 וחצי דקות, ובמהלכו נשמעים קטעים של 22 שנות עשייה של קווין החל מהאלבום 'Queen' עד ל-'Made in Heaven'. פרדי מרקיורי – קולות, פסנתר, סינתסייזר רוג'ר טיילור – תופים, מקלדת חשמלית, קולות ג'ון דיקון – גיטרה בס, מקלדת חשמלית בריאן מיי – גיטרה, מקלדת חשמלית, קולות קולות נוספים ב־Let Me Live: רבקה ליי-וויט גרי מרטין קטרין פורטר מרים סטוקליי דייוויד ריצ'רדס – הפקה, טכנאי אולפן ואחראי על המיקס ג'סטין שירלי-סמית – הפקה וטכנאי אולפן ג'ושוע מקרה – הפקה וטכנאי אולפן ריינהולד מק – הקלטות מקוריות משנות השמונים קווין מטקלף – מסטרינג ריצ'רד גריי – צילום העטיפה מדיה וקבצים בנושא Made in Heaven בוויקישיתוף מידע על האלבום Made in Heaven באתר MusicBrainz מידע על האלבום Made in Heaven באתר AllMusic האלבום Made in Heaven באתר Discogs האלבום Made in Heaven באתר ספוטיפיי האלבום Made in Heaven באתר יוטיוב